Viana do Castelo

Viana do Castelo Portugalgo ipar-mendebaldean dagoen kostaldeko hiria da, izen bereko barrutiaren hiriburua eta udalerririk populatuena dena. 2011eko erroldaren arabera 88.767 biztanle ditu.

 Geografia 
Iparraldean Caminha, ekialdean Ponte de Lima, hegoaldean Barcelos eta Esposende eta mendebaldean Ozeano Atlantikoa mugakide ditu.

 Fregesiak 
 Afife 
 Alvarães 
 Amonde 
 Vila Nova de Anha 
 Areosa 
 Barroselas 
 Cardielos 
 Carreço 
 Carvoeiro 
 Castelo do Neiva 
 Chafé 
 Darque 
 Deão 
 Deocriste  Freixieiro de Soutelo 
 Lanheses 
 Mazarefes 
 Meadela 
 Meixedo 
 Monserrate 
 Montaria 
 Moreira de Geraz do Lima 
 Mujães 
 São Romão de Neiva 
 Nogueira 
 Outeiro 
 Perre 
 Portela Susã  Santa Marta de Portuzelo 
 Santa Leocádia de Geraz do Lima 
 Santa Maria de Geraz do Lima 
 Santa Maria Maior 
 Serreleis 
 Subportela 
 Torre 
 Vila de Punhe 
 Vila Franca 
 Vila Fria 
 Vila Mou 
 Vilar de Murteda 

 Historia 
Indusketa arkeologikoek erakutsi dute Mesolito garaian jadanik Viana populatua izan zela, baina lehenengo asentamendua Santa Luzia mendiaren inguruan eraiki zuten erromatarrek.

1258an Alfontso III.a Portugalgoak foru gutuna eman zion Viana da Foz do Lima herriari. XV mendean katedral erromanikoa eraiki zen. XVI mendean itsas-portuak garrantzi handia hartu zuen Aurkikuntzen Aroko exploratzaile portugaldarren erreferentziazko kaietako bat bihurtu baitzen. Ardoa, fruitak eta gatza exportatzen zituen eta teilak, ehunak eta beira inportatu. Gaur egun ikus daitezkeen eraikin historiko gehienak garai hartan eraikiak dira, esate baterako Misericórdia etxea, 1589ko flamenko estilokoa. Harresiak eraiki zituen Galizia eta Ipar Afrikatik zetozen piraten erasoei aurre egiteko.

Hurrengo mendeetan aberasten jarraitu zuen hiriak, Maria II.aren garaian goia jo zuelarik. 1852an erreginak Associação Comercial de Viana do Castelo elkartea eratu zuen, mota honetako laugarren elkarte publiko zharrena da. Aurrez 1848ko urtarrilaren 20an hiri estatusa jaso zuen eta gaur egungo izenaz bataiatu zen, Viana do Castelo.

2010tik aurrera Viana do Castelo hiriaren erdigunea berrizteko lanetan ari da.

 Ekonomia 
Itsas portua da Vianako ekonomiaren sustatzailea. Bereziki aipatzekoak dira ontziolak, Estaleiros da Viana do Castelo izenekoak.

 Ondasun nabarmenak 
Beste hainbat monumenturen artean, hurrengo lekuak ikustekoak dira Vianan:

 Praça da República.
 Vianako katedrala.
 Santa Luzia santutegia.
 Santiago da Barra gotorlekua.
 Eiffelen zubia.
 Portuzelo gaztelua.
 Portua eta ontziola (Estaleiros Navais).
 Geraz do Lima autoen museoa.
 Citânia de Santa Luzia (arkeologi eremua).

 Iruditegia 

 Herri eta hiri senidetuak 
Viana do Castelo ondorengo herri eta hiriekin senidetuta dago:
  Aveiro (Portugal)
  Hendaia (Euskal Herria)
  Portugal Cove–St. Philip's (Kanada)
  Riom (Frantzia)

 Kanpo estekak 

 Udal webgunea

Kategoria:Viana do Casteloko barrutiko udalerriak
Kategoria:Portugalgo turismoa